Olympijský bronzOlympijský bronz

**Marek Malík** (\* 23. jún 1975, Ostrava) je bývalý český hokejista.

Klubový hokej
-------------

Marek Malík je obranca. Je 196 cm vysoký a váži 98 kg (údaj z roku 2006). Najvyššiu hokejovú súťaž začal hrať v českej hokejovej extralige v sezóne 1993/94 za HC Vitkovice. Ešte v roku 1993 si ho v úvodnom drafte NHL vybral dnes už nejestvujúci klub Hartford Whalers v treťom kole ako 72. v poradí. Už v nasledujúcej sezóne sa v drese tohto klubu dostal aj na ľad NHL, ale bolo to iba na jediný zápas. Získal v ňom však svoj prvý bod v NHL za prihrávku na gól. Väčšinu tejto aj nasledujúcej sezóny však odohral za Springfield Falcons v nižšej profesionálnej súťaži AHL. Až v sezóne 1996/97 sa mu podarilo preraziť a odohral za Hartford 47 zápasov. To však bol posledný rok existencie klubu Hartford Whalers, ktorý sa presťahoval do Severnej Karolíny a zmenil názov na Carolina Hurricanes. 

Marek Malík strávil nasledujúce tri sezóny v Európe a v nižšej súťaži AHL (1997/98 Malmö Redhawks v švédskej Elitserien, 1998/99 New Haven Beast v AHL a 1998/99 HC Vítkovice). V sezóne 1998/99 sa vrátil do NHL a stal sa stabilným hráčom klubu Carolina Hurricanes až do sezóny 2002/03, keď prestúpil do Vancouver Canucks. V tomto klube strávil aj nasledujúcu sezónu. V sezóne 2004/05 (počas lockoutu v NHL) hral opäť za rodné Vítkovice v českej extralige. V sezóne 2005/06 sa stal členom silnej českej légie v New York Rangers. Hrá s číslom 8 a má uzavretú zmluvu na 2,5 mil. dolárov ročne.Po sezóne 2007/2008 si hladá nový klub.

Reprezentácia
-------------

Marek Malík získal s reprezentáciou Česka bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 8.

### Zimné olympijské hry 2006

Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. 

### Štatistika na ZOH

| Rok | Počet zápasov | Góly | Asistencie | Body | Trestné minúty | +/- | Strely | Umiestnenie |
| --- | --- | --- | --- | --- | --- | --- | --- | --- |
| 2006 | 8 | 0 | 0 | **0** | 8 | -3 | 7 | 3. |

Externé odkazy
--------------

* Marek Malík klubová štatistika na *hockeyDB.com*
* Marek Malík na *nhl.com*
* Marek Malík na stránke New York Rangers

  


| * z
* d
* u
České národné hokejové mužstvo na Zimných olympijských hrách v hokeji 2006 |
| --- |
| Brankári | 
* 39 Dominik Hašek, Ottawa Senators
* 33 Milan Hnilička, Bílí Tygři Liberec
* 72 Dušan Salfický, Chimik Mytiši
* 29 Tomáš Vokoun, Nashville Predators

 |
| Obrancovia | 
* 12 František Kaberle, Carolina Hurricanes
* 15 Tomáš Kaberle, Toronto Maple Leafs
* 17 Filip Kuba, Minnesota Wild
* 13 Pavel Kubina, Tampa Bay Lightning
* 8 Marek Malík, New York Rangers
* 6 Jaroslav Špaček, Chicago Blackhawks
* 3 Marek Židlický, Nashville Predators

 |
| Útočníci | 
* 38 Jan Bulis, Montreal Canadiens
* 16 Petr Čajánek, St. Louis Blues
* 62 Patrik Eliáš, New Jersey Devils
* 91 Martin Erat, Nashville Predators
* 23 Milan Hejduk, Colorado Avalanche
* 83 Aleš Hemský, Edmonton Oilers
* 68 Jaromír Jágr, New York Rangers
* 22 Aleš Kotalík, Buffalo Sabres
* 20 Robert Lang, Detroit Red Wings
* 85 Rostislav Olesz, Florida Panthers
* 40 Václav Prospal, Tampa Bay Lightning
* 26 Martin Ručínský, New York Rangers
* 28 Martin Straka, New York Rangers
* 9 David Výborný, Columbus Blue Jackets

 |
| Tréner | 
* Alois Hadamczik

 |